PATVIRTINTA

Molėtų rajono Alantos senelių globos

namų direktoriaus 2015 m. gruodžio 21 d.

įsakymu Nr. D1-21

**DARBUOTOJŲ REAGAVIMO Į YPATINGUS ATVEJUS TVARKOS APRAŠAS**

1. **SKYRIUS**

**BENDROSIOS NUOSTATOS**

1. Molėtų rajono Alantos senelių globos namų (toliau - Globos namai) darbuotojų reagavimo į ypatingus atvejus tvarkos aprašas (toliau - Aprašas) nustato Globos namų darbuotojų reagavimo į ypatingus atvejus ir sprendimų dėl pagalbos teikimo priėmimo tvarką.
2. Šio Aprašo nuostatų privalo laikytis visi Globos namų darbuotojai.
3. Ypatingas atvejis – tai įvykis, kurio metu dėl kito asmens ar savo paties veikos nukentėjo Globos namų gyventojo sveikata, buvo atimta gyvybė, gyventojas dingo ir panašiai.
4. **SKYRIUS**

**DARBUOTOJŲ VEIKSMAI ĮVYKUS YPATINGAM ATVEJUI**

1. Globos namų darbuotojas, matęs ypatingą atvejį arba jo padarinius, privalo:
   1. nedelsdamas suteikti nukentėjusiajam pirmąją medicinos pagalbą arba pakviesti darbuotojus, kurie gali suteikti pirmąją pagalbą;
   2. nedelsdamas apie ypatingą atvejį pranešti vyriausiajam socialiniam darbuotojui ar vyriausiajam slaugytojui;
   3. įvykio vietą išsaugoti tokią, kokia ji buvo ypatingo atvejo metu. Būtini įvykio vietos pakeitimai gali būti daromi, jeigu jų nepadarius kiltų pavojus aplinkinių asmenų gyvybei ir sveikatai.
2. Vyriausiasis socialinis darbuotojas ar vyriausiasis slaugytojas, privalo užregistruoti ypatingą atvejį ypatingų atvejų registravimo žurnale (priedas).
3. Ypatingų atvejų registravimų žurnale atsakingi asmenys aprašo visus Globos namų darbuotojų veiksmus, kurių buvo imtasi įvykus ypatingam atvejui ir po jo, bei numatytus prevencinius veiksmus. Ypatingų atvejų registravimo žurnalas saugomas slaugytojų – procedūriniame kabinete.
4. Vyriausiasis socialinis darbuotojas ar vyriausiasis slaugytojas apie ypatingą atvejį privalo nedelsdami pranešti:
   1. direktoriui;
   2. specialiosioms tarnyboms, atitinkamoms įstaigoms (institucijoms), atvykus jų atstovams – suteikti visas reikalingas žinias;
   3. Globos namų gyventojų, kurie susiję su ypatingu atveju, globėjams (rūpintojams) ir/ar artimiesiems.
5. Direktorius privalo užtikrinti pirmosios medicinos pagalbos suteikimą, o prireikus -nugabenti nukentėjusįjį į gydymo įstaigą, organizuoti ypatingo atvejo tyrimą.
6. **SKYRIUS**

**YPATINGŲ ATVEJŲ TYRIMAS**

1. Ypatingus atvejus tiria direktoriaus įsakymu patvirtinta komisija (toliau – komisija). Atliekant tyrimą gali dalyvauti nukentėjusysis ir/ar jo globėjas (rūpintojas), artimieji, giminaičiai.
2. Ypatingas atvejis turi būti ištirtas ne vėliau kaip per 7 darbo dienas nuo įvykio. Dėl svarbių priežasčių tyrimo trukmė gali būti pratęsta apibrėžtam laikui.
3. Direktorius sudaro sąlygas tirti ypatingą atvejį kompetentingoms institucijoms ar tarnyboms. Joms pareikalavus, direktorius privalo:

11.1. pateikti nufotografuotą ar nufilmuotą ypatingo atvejo įvykio vietą;

11.2. pateikti dokumentus, kurių reikia ypatingam atvejui tirti.

12. Komisija, tirianti ypatingą atvejį, privalo:

12.1. nustatyti, ar nepakeista ypatingo atvejo įvykio vieta. Jeigu ji pakeista, būtina sužinoti, kas joje pakeista;

12.2. gauti iš Globos namų darbuotojų, gyventojų ar kitų su ypatingu atveju susijusių asmenų žodinius ir rašytinius paaiškinimus.

12.3. prireikus ir esant galimybei gauti nukentėjusiojo rašytinį paaiškinimą, susijusį su ypatingu atveju;

12.4. nustatyti ypatingą atvejį sukėlusį pavojingą ar kenksmingą veiksnį (veiksnius) ir jo šaltinį;

12.5.prireikus atlikti kitus veiksmus, reikalingus ypatingo atvejo aplinkybėms ir priežastims nustatyti;

12.6. baigus ypatingo atvejo tyrimą, surašyti ypatingo atvejo tyrimo komisijos aktą.

13. Komisija su ypatingo atvejo tyrimo komisijos išvadomis per 10 dienų supažindina nukentėjusįjį ar jo globėją (rūpintoją) jam pageidaujant.

14. Vyriausias socialinis darbuotojas fiksuoja ypatingą atvejį ir su juo susijusius dalykus konkretaus Globos namų gyventojo individualiame socialinės globos plane.

15. Esant poreikiui būtina užtikrinti psichologinę pagalbą dėl ypatingo atvejo nukentėjusiems Globos namuose gyventojams. Tai turi būti fiksuojama individualiame socialinės globos plane. Pagal poreikį psichologo konsultacija turi būti užtikrinama Globos namų darbuotojams, gyventojų globėjams (rūpintojams), artimiesiems, susijusiems su ypatingu atveju.

16 Asmuo registravęs ypatingą įvykį atsako už prevencinių veiksmų užtikrinimą, rezultatyvumą ir informacijos pateikimą Globos namų direktoriui.

**IV. SKYRIUS**

**BAIGIAMOSIOS NUOSTATOS**

17. Direktorius žodžiu supažindina pavaldžius darbuotojus su šiuo Aprašu ir informuoja, kad jis skelbiamas Globos namų internetinėje svetainėje.

18. Globos namų darbuotojai nuolat teikia administracijai pasiūlymus dėl praktikoje kylančių reagavimo į ypatingus atvejus klausimų, kurie nėra aptarti šiame Apraše.

19. Darbuotojai, pažeidę šio Aprašo reikalavimus, atsako teisės aktų nustatyta tvarka.

20. Šiame Apraše įtvirtintų nuostatų kontrolė pavedama vyriausiajam socialiniam darbuotojui.

\_\_\_\_\_\_\_\_\_\_\_\_\_\_\_